GiliGold/VAD_KnessetCorpus huggingface dataset:
כרמל שאמה-הכהן: לדעתי אין היום פינוי ממשי שאפשר לקדם אותו ומכתבי הפינוי רק פוגעים באיכות החיים של התושבים.
כרמל שאמה-הכהן: מכניסים אותם ללחץ, מכניסים אותם לכל מיני תופעות שליליות כי אף אחד לא אוהב לקבל מכתב לפינוי מהבית שלו.
כרמל שאמה-הכהן: מה נותנים לכם מכתבי פינוי למעט העובדה כמו שהבנתי מועסקים שם עורכי דין חיצוניים ואולי פשוט אנשים צריכים להתפרנס – אם לא יהיו מכתבי פינוי לא יהיה על מה להוציא חשבוניות.
כרמל שאמה-הכהן: לא שמעתי עד היום, לא בסיור ולא עכשיו, טיעון אמיתי.
כרמל שאמה-הכהן: אולי תגידי שהעובדות שמישהו קובע בשטח בחודש הזה עד שהועדה תסיים את עבודתה, עובדות תשננה לרעה את המצב המשפטי של הדיירים במתחם או של עיריית תל אביב, או של המדינה או מאיזה שיקול ציבורי אחר.
כרמל שאמה-הכהן: המצב שם הוא די סטאטי - - -
סימונה טסטה: מה שאתה אומר, תכלס אין היום פינו כי התושבים לא מוכנים - - -
כרמל שאמי: אז בשביל מה לשלוח את המכתבים?
סימונה טסטה: אבל התהליך נשאר בעינו.
קריאה: זה לא רק מכתבים, אלו גם תביעות משפטיות שמתנהלות נגד האנשים.
סימונה טסטה: התביעות המשפטיות הן החלטה של מועצת מינהל מקרקעי ישראל.
סימונה טסטה: אולי נציגת מינהל מקרקעי ישראל תענה.
ריסה רימון-אלזם: בוקר טוב, אני היועצת המשפטית של מחוז תל אביב של המינהל.
ריסה רימון-אלזם: נושא הפינוי נקבע על ידי מועצת מקרקעי ישראל בהחלטה 995 לשנת 2004, שם נקבע שתושבים שהמשא ומתן איתם מתקיים ולא הגיעו להסכמה לגבי פינוי יוגשו נגדם תביעות לסילוק יעד.
ריסה רימון-אלזם: אני אומר שבהחלטת המועצה מספר 995 דובר על פינוי בקריטריונים שנקבעו בשנת 1996 על ידי מנכ"ל משרד הבינוי והשיכון ובשנת 2010 התקבלה החלטת מועצה.
ריסה רימון-אלזם: אני מניחה שבעקבות חוסר ההצלחה לבצע פינויים, בוועדה הוסמכה וועדת משנה של המועצה לדון בקריטריונים של שנת 1996 ולקבוע את אופן המשך הליכי הפינוי לרבות אפשרות הסמכה של הוועדה לקבוע כללים אחרים.
ריסה רימון-אלזם: הוועדה ישבה ודנה, קיימה מספר ישיבות, שמעה את נציגי כל הגורמים הרלוונטיים.
ריסה רימון-אלזם: בשבוע שעבר, ב- 3 באוגוסט התקיימה הישיבה אחרונה של וועדת המשנה.
ריסה רימון-אלזם: למיטב ידיעתי אמורה להיקבע ישיבה נוספת של הוועדה בתחילת ספטמבר לאחר שהמינהל יבוא בדין ודברים עם עיריית תל אביב לגבי האפשרות העברת ניהול הפרויקט לעירייה.
ריסה רימון-אלזם: כך קבעה וועדת המשנה.
ריסה רימון-אלזם: זה מצב הדברים נכון להיום.
אמנון שבתאי: אני תושב כפר שלם.
אמנון שבתאי: אני ממש מתפלא על דבריה של הגברת הנכבדה.
אמנון שבתאי: היא אומרת שמתנהל משא ומתן עם תושבי כפר שלם.
אמנון שבתאי: אני לא מכיר בנאדם אחד מכפר שלם, אני מכיר את כל התושבים, יושבים כאן חברי ועד כפר שלם, יושבים פה תושבים.
אמנון שבתאי: לאף אחד לא פנו ואמרו בוא שב איתנו ברצינות.
אמנון שבתאי: ההפך.
אמנון שבתאי: השבוע היתה כתבה בעיתון מעריב, הבחור קיבל את המכתב "מחלמיש" שאומר תפנה את ביתך תוך 14 יום, תפנה את החזקה בכלל.
אמנון שבתאי: הם רוצים גם את הבית שלו ולא רק את הקרקע.
אמנון שבתאי: הם אומרים לו "קח את המזוודה שלך וצא החוצה עם משפחתך וננהל איתך משא ומתן אחרי".
אמנון שבתאי: האיש בתמימותו מגיע ל"חלמיש" ואומר שלום, אני מוכן לנהל איתכם משא ומתן.
אמנון שבתאי: אומר לו המנכ"ל שאפילו שקל הוא לא יקבל עבור העברה של הרהיטים שלו למקום אחר.
אמנון שבתאי: לא להאמין.
אמנון שבתאי: אפילו אחד, לא להאמין.
אמנון שבתאי: אני אומר כאן בפורום ועדת הכלכלה הנכבדה שאני מאוד שמח על קיום הדיון, אני רוצה להגיד של"חלמיש" אין בכלל זכות קיום, היא מקבלת כסף, משלמת שכר לעובדים שלה, היא לא פרקטית, משנת 1996 אפילו היא לא פינתה בנאדם אחד.
אמנון שבתאי: אתם יודעים כמה כסף למשלם המיסים עולה להחזיק את חברת חלמיש?
אמנון שבתאי: יש כאן בחור שהיה המנכ"ל, ארנון גלעדי, הוא היה סמנכ"ל שלה במשך הרבה מאוד שנים, היה גם המנכ"ל שלה.
אמנון שבתאי: "חלמיש" עם כל המשרד הזה שמחזיקים ביפו, בניין שלם, אין ל"חלמיש" זכות קיום, היא צריכה ללכת הביתה ולהחזיר את המנדט של ניהול הקרקעות של כפר שלם למינהל מקרקעי ישראל.
אמנון שבתאי: צריך לחוקק חוקים מתאימים לתושבים.
אמנון שבתאי: התושבים רוצים לצאת מהמקום הזה, רוצים לשפר את חייהם, אין אחד שלא רוצה.
אמנון שבתאי: יש כאן בנאדם אחד בן שמונים שהגיע לכפר שלם לפני קום המדינה ורוצה לצאת משם ולשפר את חייו.
אמנון שבתאי: היינו חיים שם בתנאים לא תנאים, בורות ספיגה, מהמרות, דרכים, שום דבר.
אמנון שבתאי: היא צודקת, רוצים לשפר את איכות חיינו, אבל איך בדיוק הם רוצים לעשות את זה?
אמנון שבתאי: מי זה חיינו?
אמנון שבתאי: את כל התושבים בישראל?
אמנון שבתאי: את כל תושבי כפר שלם?
אמנון שבתאי: מה רצינו?
אמנון שבתאי: בואו ניקח את המכתב הזה ונהפוך אותו לדבר אמיתי.
אמנון שבתאי: אמרתי לתושבי כפר שלם שיגמרו לנו 14 יום על פי המכתב הדליל הזה.
אמנון שבתאי: מי בכלל כתב אותו?
אמנון שבתאי: אני חושב שאותו אדם שכתב אותו צריך להתבייש על איך הוא כתב אותו בנוסח הזה.
אמנון שבתאי: כל תושבי כפר שלם צריכים לקחת את המזוודות ולעשות יציאת ארץ ישראל מכפר שלם ולהגיע למרכז כפר שלם, לכיכר ולהגיד סליחה אדוני, מכאן לאן אנחנו נוסעים עכשיו.
אמנון שבתאי: ניקח את המזוודות שלנו באופן וירטואלי ונצא מהבתים שלנו, עם ילדנו, זקנינו, החולים שלנו ונצא לככר.
אמנון שבתאי: האם מישהו יכול לעלות על דעתו איך יראו התושבים האלה במרכז הכפר?
אמנון שבתאי: תאמינו לי ש"אל ג'זירה" יבואו לצלם אותנו.
כרמל שאמה-הכהן: ארנון גלעדי ממלא מקום ראש עיריית תל אביב.
קריאה: כמה תושבים יש?
אמנון שבתאי: בין 400 ל- 490 תושבים שזכאים, זכאים ! ושלא יספרו סיפורים ויגידו שהם לא זכאים, מגיעה להם הזכות, הפיצוי.
אמנון שבתאי: תנו להם.
אמנון שבתאי: תגידו תקבלו משק סגור.
אמנון שבתאי: שקל אחד המדינה הזאת לא צריכה לתת, תנו לנו לנהל את כפר שלם על פי התכניות של העירייה והמדינה, אנחנו נבצע את זה טוב יותר מכולם.
אמנון שבתאי: בסופו של דבר אנחנו נבנה את בתינו ויהיה לנו גם כסף לרכוש רהיטים.
אמנון שבתאי: אלא שהם פשוט רוצים לעשות כאן כסף, יש כאן יזמים שיש להם אינטרס אישי, זה רק זה ואין משהו אחר וגם אתה יודע את זה.
כרמל שאמה-הכהן: ארנון גלעדי בבקשה.
ארנון גלעדי: שאלת את השאלה הכי נכונה בתחילת הדרך ואני לא אתפרס לכל הדברים שהוא אמר, צודק אמנון שבתאי בדברים שלו.
ארנון גלעדי: תביעות הפינוי אלו תביעות שהתקבלו על ידי דירקטוריון "חלמיש" ותו לא.
ארנון גלעדי: לא החלטת מועצת מינהל, לא החלטת שר, לא החלטת בית משפט אלא החלטה של מועצת המנהלים של "חלמיש".
ארנון גלעדי: באחת מישיבותיה לפני מספר שנים קבעה שיש להגיש תביעות משפטיות כנגד המשפחות שלא התפנו.
יעקב אדרי: מה המעמד המשפטי של "חלמיש" בסיפור הזה?
ארנון גלעדי: הם מנהלים את הפרויקט.
יעקב אדרי: מי האציל להם את הסמכות הזאת?
ארנון גלעדי: משנת 1965 זה נמצא אצלם.
ארנון גלעדי: חבר הכנסת יעקב אדרי אני אגע בנקודות שהן למעשה הנקודות העיקריות בשלב זה.
ארנון גלעדי: הדבר היחידי, זה כבר נעשה היושב ראש כרמל שאמה, היות ודירקטוריון "חלמיש" לאחר לחץ שהיה גם על ידי ועדת הכלכלה וגם על ידי מועצת העיר, דירקטוריון "חלמיש" הקפיא את תביעות הפינוי לתקופת מה ואז הוא לא נכנס למשא ומתן עם התושבים.
ארנון גלעדי: לכן צריכה להיות החלטה מאוד ברורה של השר כי הם משתמשים בשר ובמינהל מקרקעי בטענה שהם נתנו את ההוראות לתביעות הפינוי.
ארנון גלעדי: השר בסך הכול אחראי מיניסטריאלי על "חלמיש", אבל מי שמנהל את "חלמיש" זה הדירקטוריון.
ארנון גלעדי: מתוך 1.3 מיליון שקל, נדמה לי שזה הסכום שהוא התקציב של הייעוץ המשפטי בשנה, 2.8 או 2.9 מיליון זה לעורך דין אחד שמנהל את תביעות הפינוי.
ארנון גלעדי: עורך דין אחד - - -
כרמל שאמה-הכהן: זאת הנקודה הכי חשובה.
כרמל שאמה-הכהן: אני רוצה להבין אותה.
ארנון גלעדי: עורך דין אחד שמנהל את תביעות הפינוי כנגד התושבים.
כרמל שאמה-הכהן: זה עורך דין חיצוני?
ארנון גלעדי: זה עורך דין אחד שהוא היועץ המשפטי של החברה.
ארנון גלעדי: כלומר, הוא גם היועץ המשפטי של החברה, הוא גם זה שנתן את חוות הדעת לפתוח בתביעות משפטיות.
ארנון גלעדי: הוא זה שגם נתן את חוות הדעת המשפטית לפתוח תביעות משפטיות והוא גם זה שתובע.
ארנון גלעדי: זאת אומרת שזה שתבע הוא זה שתולה.
ארנון גלעדי: כלומר הוא אותו אחד שיושב בדירקטוריון, הוא מנחה, הוא נותן, הוא מכוון - - -
כרמל שאמה-הכהן: זו חברה בבעלות חצי של עיריית תל אביב.
ארנון גלעדי: נכון, ולכן מועצת העיר באחת הישיבות אישרה את ההקפאה, אבל יחד עם זאת "חלמיש" ממשיכה להתנהל כבתוך שלה.
כרמל שאמה-הכהן: איפה הדירקטוריונים שלכם בתוך החברה?
ארנון גלעדי: גם הדירקטוריונים שלנו ידם לא נקייה.
ארנון גלעדי: לכן בראש ובראשונה אני פונה אליכם כנציגי הממסד לא לסובב את הנושא הזה לכיוונים אחרים.
ארנון גלעדי: לכם יש את היכולות גם מול המינהל וגם מול משרד השיכון להורות ל"חלמיש" להקפיא את תביעות הפינוי על לסיום וועדתו של אפרים שטנצלר, אחר כך תתכנסו לדברים כאלה ואחרים, שנת 1996 לא שנת 1996 זה כבר לא רלוונטי.
כרמל שאמה-הכהן: הוועדה של אפרים שטנצלר אמורה גם להתייחס להמשיך תביעות פינוי?
ארנון גלעדי: כן.
ארנון גלעדי: זה מה שהם התבקשו.
כרמל שאמה-הכהן: אני חושב שזה דבר הכי טריוויאלי והכי מתבקש במיוחד שמר אפרים שטנצלר הודיע לוועדה בכתב הבוקר שבמהלך תחילת ספטמבר, אם לא יתקבלו החלטות על ידי גורמים אחרים, הוא מתכוון להכריע לכאן ולכאן בעניין כפר שלם.
כרמל שאמה-הכהן: לכן אני מבין שלא מדובר בהרבה זמן, מדובר בזמן שרוב האנשים בחופשות, למה צריך להמשיך במכתבים האלה?
כרמל שאמה-הכהן: למה לא להגיד לאנשים שמפסיקים עד שוועדת שטנצלר שהיא ועדה תציג את המסקנות שלה.
כרמל שאמה-הכהן: זו לא של התושבים זאת ועדה של מינהל מקרקעי ישראל,.
ארנון גלעדי: אני מסכים איתך.
יעקב אדרי: אדוני היושב ראש אני קודם כל רוצה להודות לך על יוזמת הדיון הזה.
יעקב אדרי: הוא מאוד חשוב.
יעקב אדרי: דווקא בימים אלה שכל המדינה סוערת סביב העניין של הפינויים - - -
כרמל שאמה-הכהן: כן, אבל זה לא סקסי כמו המאהלים ברוטשילד, שם יש צעירים וצעירות עם אמנים ופה יש רק קצת תימניים.
כרמל שאמה-הכהן: אנחנו מבינים את ההבדל, כאן אלה אנשים שלא מחוברים לתקשורת, לא עושים פסטיבלים וזה משהו נקודתי, אין מאות ואלפי אנשים וזו בעיה.
כרמל שאמה-הכהן: אגב זו בעיה שקשורה לבעיה ההיא, אם אתה מפנה את כפר שלם ובונה בלב אזורי הביקוש 1,000-2,000 יחידות פתרת הרבה בעיות, פתרת בעיות של אלה ושל אלה.
יעקב אדרי: לצערי הרב אתה צודק, כפר שלם לא סקסי, אין מה לעשות.
יעקב אדרי: יחד עם זאת הם מנהלים מאבק הרבה שנים ומנסים להתיש אותם במשך עשרות שנים.
יעקב אדרי: הייתי שם פעמיים בביקור ולא מרפים מהעניין, כי בעסק הזה יש את קרישי הנדל"ן, המינהל בעסק, עיריית תל אביב שמשחקת משחק כפול, אני מצטער להגיד לך.
יעקב אדרי: לדעתי הם פשוט אומרים זה לא אנחנו זו "חלמיש", אבל היא הזרוע שלהם, אלה זורקים על משרד הבינוי והשיכון ועל המינהל.
יעקב אדרי: בסך הכול התוצאה היא שהם הניזוקים.
יעקב אדרי: אני רוצה לומר לכם ולמינהל דבר אחד, אני לא יודע מה היושב ראש יחליט, אני באופן אישי ואני מציע ליושב ראש ללוות את העניין הזה, לא ניתן שיפגעו בכם.
יעקב אדרי: אם יהיה פינוי אני אגיע לשם כי שם זה העוול הכי גדול, זה זועק וכמו שאמרת בגלל שהם תימניים, אני לא רציתי להשתמש בזה, אבל זה כבר נאמר.
יעקב אדרי: אסור לאשר את זה.
יעקב אדרי: ארנון אני מכיר את המאבקים החברתיים שלך, אבל אתה בבעיה של ניגוד עניינים, אני מכיר את הרגישות שלך.
כרמל שאמה-הכהן: למה הוא בניגוד עניינים?
יעקב אדרי: הוא בכל זאת הוא נציג עיריית תל אביב.
יעקב אדרי: מאוד מוזר, אני מבין גם את זה שנציגי "חלמיש" לא הגיעו לכאן, נציגי משרד הבינוי והשיכון לא הגיעו לכאן, נציגי עיריית תל אביב לא הגיעו לכאן – זה לא מקרי.
קריאה: בכוונה הם לא באים.
יעקב אדרי: הם לא באים וברורה לי מהי המגמה שלהם.
יעקב אדרי: אדוני היושב אני מבקש אם תוכל להזמין גם את אפרים שטנצלר לכאן.
כרמל שאמה-הכהן: הם כולם בישיבת מועצת המינהל שמתכנסת בעוד עשרים דקות.
כרמל שאמה-הכהן: הוא התחייב מבחינתו להציג את המסקנות באופן סופי בתחילת ספטמבר.
יעקב אדרי: ובינתיים שולחים להם מכתבים.
יעקב שאמה: אבל זה לא אפרים שטנצלר.
יעקב שאמה: מבחינתו זה המקסימום שהוא התחייב לי וזו הבטחה אישית שמבחינתו הנושא יגמר.
יעקב שאמה: הוא את שלו עושה ומדובר בעוד שלושה-ארבעה שבועות.
יעקב שאמה: מעבר לזה הנושא של "חלמיש", המינהל והמדיניות שלו ושר השיכון מעורר תמיהה.
יעקב שאמה: אני אומר לך שזו לא החלטה של שר השיכון, אולי הוא לא ירד לסוף הדברים ולעומק.
יעקב שאמה: העניין הוא שאם יש כאן עורך דין חיצוני שעובד ושזה פרנסתו.
יעקב שאמה: על הפרנסה שלו משלמים כאן אנשים לא רק בכסף אלא בחיים תחת איום פינוי.
יעקב שאמה: לא יפנו אף אחד בחודש הקרוב וגם לא בחודשיים הקרובים.
יעקב שאמה: אין ספק שלוקח זמן עד שמקבלים באמת צו פינוי אמיתי.
יעקב שאמה: למה כל התהליכים המיותרים והשליליים האלה?
יעקב אדרי: הם לא יכולים לישון בשקט.
אהרון מבואל: תודה לך אדוני היושב ראש על הכינוס היום, הכינוס מהיר אחרי סיורה של הוועדה בכפר שלם.
אהרון מבואל: אדוני היושב ראש כרמל שאמה, יודע בוודאי חבר הכנסת יעקב אדרי שזו לא הפעם הראשונה שכפר שלם נמצא בכנסת.
אהרון מבואל: קיימים כאן גורמים ממשלתיים, צדק חבר הכנסת יעקב אדרי שאמר שגם גורמים עירוניים סובבים את הוועדה ככה ונותנים ל"חלמיש" לעשות ככל העולה על רוחה.
אהרון מבואל: הם נותנים לה לעשות ככל העולה על רוחה! הצבעת במדויק על הנקודה שמדובר כאן בייעוץ חיצוני שמקבל הון עתק במשך מספר שנים, מדובר בהון עתק.
אהרון מבואל: התביעות האלה נמשכות כבר שבע-שמונה שנים תעשו חשבון עם המספר שאמר ארנון גלעדי – 3 מיליון שקל תכפיל בחמש שנים ותגיע לסכומים בלתי נתפסים.
אהרון מבואל: אנחנו לא פעם ראשונה כאן, היינו כאן בוועדת ביקורת לענייני המדינה שהוציאה דוח ביקורת מיוחד בנושא כפר שלם וועדת הכלכלה החליטה בזמנו לחוקק את 'חוק פינוי בינוי כפר שלם', לדעתי רבותי זה הפתרון.
אהרון מבואל: חבר הכנסת כרמל שאמה, חבר הכנסת יעקב אדרי כולכם חתומים על חוקים שהוגשו לכנסת הנוכחית.
אהרון מבואל: חייבים לקדם את החוק הזה כי רק החוק הזה יכול לעצור את הכאוס שיד ימין לא יודעת מה עושה יד שמאל.
אהרון מבואל: המינהל אומר שהתביעות, כמו שאמרה היועצת המשפטית של המינהל, מוגשת כביכול נגד סרבני פינוי.
אהרון מבואל: יושבים כאן תושבים מכפר שלם, אתה היית אדוני היושב ראש בסיור בכפר שלם.
אהרון מבואל: ביקשתי קבל עם ועדה בשם התושבים ממנכ"ל "חלמיש" שיציג לנו הצעת פינוי אחת שהוצעה לתושב, הצעת פינוי אחת לפני שהוגשה תביעה משפטית.
אהרון מבואל: לא דובים ולא יער, אין דברים כאלה.
אהרון מבואל: מה שהתושבים זוכים לקבל הוא מכתב לתיאום מסירת החזקה בנכס ומכתב סילוק תוך 14 יום ומיד לאחר מכן הליך משפטי.
אהרון מבואל: לדעתי הוועדה חייבת היום לצאת בהחלטה.
אהרון מבואל: יש חוק שמונח על המדף בכנסת.
אהרון מבואל: הגיע לוועדת שרים, וועדת שרים הורידה אותו מסדר היום בשש שש בקולו של הכפוף ליושב ראש הוועדה.
אהרון מבואל: צריך לחוקק את החוק הזה כמו בכנסת הקודמת.
אהרון מבואל: אני אומר לכם ונניח והחוק לא יחוקק בסופו של עניין - - -
יעקב אדרי: מה החוק אומר?
אהרון מדואל: החוק, אנחנו לא ממציאים כאן את הגלגל, אף אחד לא יכול לבוא לספר סיפורים שזה תקדים של כאלה ואחרים כי על כפר שלם יש חוק עוד משנת 1965, 'חוק פינוי בינוי אזורי שיקום 1965 – כפר שלם'.
אהרון מדואל: אנחנו הגשנו הצעת חוק שעמלנו עליה מאוד קשה כדי לתקן את החוק הזה.
אהרון מדואל: בכנסת הנוכחית חתומים 18 חברי כנסת בשלוש הצעות חוק נפרדות על החוק הזה.
אהרון מדואל: בכנסת הקודמת הצביעו 48 חברי כנסת בקריאה טרומית יחד עם שר השיכון זאב בוים ז"ל, העבירו אותו בקריאה טרומית ללא מתנגדים.
אהרון מדואל: אילו הכנסת הקודמת לא הייתה מתפזרת היינו היום בהליך שכנראה כבר היה מסתיים.
אהרון מדואל: לכן אני פונה אליך יושב ראש הוועדה לקבל היום החלטה לקדם את 'חוק פינוי בינוי כפר שלם'.
אהרון מדואל: אתה רואה שאין עם מי לדבר, אתה רואה ש"חלמיש" מזלזלים בוועדת הכלכלה, הם זלזלו גם בכפר שלם, הם מזלזלים פה.
אהרון מדואל: רק הליך חקיקתי יגרום לכל הגורמים לשבת על המדוכה ולמצוא פתרונות אמיתיים.
אהרון מדואל: מעבר לכך, גם אם הוועדה תצא היום בקריאה לעצירת הליכי תביעות המשפטיות, דבר שאני מצפה שהועדה תעשה, מבחינה סטטוטורית אין לזה משמעות אלא אם נציגת המינהל, כפי שעשו בוועדת הכלכלה הקודמת כשהיו גלעד ארדן וזבולון אורלב בוועדה, תפנה למנכ"ל המינהל.
אהרון מדואל: את זוכרת גברתי שהגיעו להסכמה על הקפאת ההליך המשפטי בו במקום.
אהרון מדואל: לצאת על זה בקריאה היום לא יעלה ולא יוריד אדוני היושב ראש.
אהרון מדואל: בזמנו הועדה קיבלה החלטה מגובה על ידי המינהל להקפיא את ההליכים המשפטיים, זה יחד עם קידום החוק יביא לפתרון הבעיה.
ריסה רימון-אלזם: אני רוצה להציג את עמדת היועץ המשפטי של המינהל מאתמול לגישתו מכיוון שההחלטה בעניין הגשת הליכי פינוי – החלטה של מועצת מקרקעי ישראל, זה גוף שמוסמך לשנות את ההחלטה ולהקפיא ולכל הפחות ועדת המשנה של המועצה.
אבנר גלעדי: מועצת המינהל לא קיבלה החלטות להגיש תביעות משפטיות, את זה דירקטוריון החברה קיבל.
ריסה רימון-אלזם: זה כתוב בהחלטת המועצה.
אבנר גלעדי: כתוב בהחלטה שאם לא ינהלו משא ומתן תינתן האפשרות להגיש תביעות, אבל דירקטוריון "חלמיש" שינה את הסדר.
ריסה רימון-אלזם: זאת העמדה שנמסרה לי אתמול.
כרמל שאמה-הכהן: ארנון גלעדי, בניגוד לכל האחרים כאן אתה מדבר איתי על הנושא הזה לפחות פעם בשבוע ואם לא יותר.
כרמל שאמה-הכהן: אני את דעתך מכיר היטב.
אביעד עקיבה: אנחנו בישיבה הקודמת, תקראו בפרוטוקול, שני דברים שמנכ"ל "חלמיש" חזר ואמר: בגלל שר הבינוי והשיכון שכוחו הם תובעים, זה דבר שהוא חזר עליו.
אביעד עקיבה: הדבר השני ביקשנו לראות את מיצוי המשא ומתן שהתיר להם את התביעה.
אביעד עקיבה: למרות שביקשנו וזה נאמר אז בוועדה, עד לרגע זה לא ראינו שום דבר.
אביעד עקיבה: אני מבקש, גם ממך במחילה מכבודך, אם את נותנת לו כזה גיבוי, דיברנו אתכם בעבר ושאלנו האם ראיתם מיצוי משא ומתן עם התושבים.
אביעד עקיבה: אתם כל הזמן מגבים אותו לתבוע אותנו.
אביעד עקיבה: ראיתם מכתבי מיצוי משא ומתן עם התושבים?
אביעד עקיבה: לפני שאתם מגבים אותו אנחנו חוזרים ואומרים "אין מכתבים כאלה" כל הזמן אנחנו אומרים ואתם חוזרים על המנטרה הזאת.
אביעד עקיבה: ביקשתם ממנו מכתבים המוכחים שהוא מצא משא ומתן מולנו?
כרמל שאמה-הכהן: בהחלטת 995 כתוב באופן מפורש: "החברה תגיש כנגד מחזיקי יעד, משא ומתן לפינוים מוצע ללא שהושגה איתם הסכמה תביעות לסוגיה ולתשלום דמי שימוש ראויים".
כרמל שאמה-הכהן: אני חושב שהסעיף הזה לא מחייב את ההליכים, בוודאי לא בדחיפות.
כרמל שאמה-הכהן: אנחנו מכירים את מדיניות המדינה בהליכי פינוי גם כלפי אוכלוסיות אחרות, אין בה 10% מהנחישות שאנחנו מזהים כאן כלפי תושבי כפר שלם.
כרמל שאמה-הכהן: אנחנו נסכם את הדיון: הוועדה לא רק קוראת למינהל מקרקעי ישראל ולחברת חלמיש להפסיק אלא אומרת את הדברים הבאים: היה ומרגע החלטה זאת יצא מכתב פינוי חדש או תוגש תביעה משפטית חדשה, ועדת הכלכלה תפנה לוועדה לביקורת ענייני המדינה לבקש ממבקר המדינה לבדוק את כל הנושא הזה לרבות המעורבות של היועץ המשפטי החיצוני.
כרמל שאמה-הכהן: ועדת הכלכלה לא תדון בשום הצעת חוק של משרד הבינוי והשיכון וגם לא בתקנות אם משרד הבינוי והשיכון, מינהל מקרקעי ישראל, ימשיכו בהליכי הפינוי כלפי תושבי כפר שלם.
חמד עמאר: בוקר טוב לכולם, אנחנו פותחים את ישיבת ועדת המשנה לוועדת הכלכלה לבטיחות בדרכים, בנושא "צעדים לצמצום מעורבותם של נהגים צעירים בתאונות הדרכים", והנושא השני הוא "אכיפת התיקון לפקודת התעבורה בנושא ריכוז אלכוהול בנהיגה".
חמד עמאר: אני חושב ששני הנושאים הם נושא אחד ונדון בשניהם ביחד.
חמד עמאר: רק מסוף השבוע האחרון, מיום שישי עד היום, אנחנו עדים בכביש 31 לחמישה הרוגים.
חמד עמאר: אם מדברים על מבחן התוצאה, צריך לבדוק מה אנחנו עושים באותו כביש שבשלושה ימים, ארבעה ימים נהרגים חמישה אנשים באותו כביש.
חמד עמאר: מהנתונים שקיבלתי רק בשנתיים האחרונות נהרגו באותו כביש 30 בני אדם.
חמד עמאר: זה כביש אדום, כביש שצריך לעשות בו את כל הצעדים הדרושים על מנת לצמצם את מספר ההרוגים.
חמד עמאר: אני חושב שכאן צריכים לבוא לידי ביטוי גם משרד התחבורה, גם משטרת ישראל, בהגברת האכיפה ובשדרוג הכבישים.
חמד עמאר: אני יודע שמשדרגים את הכביש בזמן האחרון, אבל צריך להזדרז ולשדרג את הכביש כמה שיותר מהר על מנת לחסוך בחיי אדם בכביש הזה.
חמד עמאר: אני רוצה להתייחס גם לתאונת הפגע וברח.
חמד עמאר: לא רק ברח, אלא גם ברח מהארץ.
חמד עמאר: אנחנו דנו בוועדת הכלכלה כמה פעמים בנושא.
חמד עמאר: אני בעצמי הגשתי הצעת חוק, גם כמה חברי כנסת, על החמרה בענישה של תאונות פגע וברח.
חמד עמאר: מי שפוגע ובורח, מבחינתי הוא רוצח אפילו אם אותו נפגע לא נהרג בתאונה.
חמד עמאר: צריך להתייחס אליו בחומרה רבה, ואפילו חשבתי היום להגיש הצעת חוק לשלילת רישיון לצמיתות, כי מי שפוגע ובורח, אסור לו בחיים שיעלה על ההגה.
חמד עמאר: זה נושא קשה וצריך להחמיר בחקיקה בנושא, על מנת לפתור את הבעיה.
חמד עמאר: אין אחד שרוצה לפגוע, אני יודע, אבל ברגע שפגעת וברחת, אתה רוצח.
חמד עמאר: כאן הנושא שאנחנו כמחוקקים צריכים לטפל בו.
חמד עמאר: הצעירים – וכולם יודעים – המעורבות שלהם בתאונות דרכים יותר גדולה מאנשים ותיקים ואנשים בגיל 25 ומעלה.
חמד עמאר: חשבתי גם על הנושא של העלאת גיל קבלת הרישיון לנהגים מגיל 17 לגיל 18, ואפילו בדו-גלגלי להעלות את הגיל ל-19, על יסוד בדיקות שנעשו גם כאן על התאונות שמתרחשות על-ידי נהגים צעירים מגיל 17 עד גיל 19, אבל בגלל המצב שלנו, של מדינת ישראל, והגיוס לצה"ל, לא רציתי להגיש את הצעת החוק להעלאת גיל הרישיון ל-19.
חמד עמאר: הצעתי שנעלה את זה לגיל 18 לרכב, ולדו-גלגלי – לגיל 19.
חמד עמאר: הגשתי את ההצעה, אני מנסה לקדם אותה.
חמד עמאר: אני מקווה שמשרד התחבורה יתמוך בהצעה הזאת וגם המשטרה, וכך אנחנו נוכל אולי להילחם בתופעה של תאונות דרכים בקרב הצעירים.
חמד עמאר: ברוב המחקרים שמתפרסמים העבירות הנפוצות אצל צעירים הן נהיגה במהירות מופרזת ונהיגה תחת השפעת אלכוהול או סמים.
חמד עמאר: חוקקתי חוק בערך לפני שמונה חודשים על רמת האלכוהול בדם אצל נהגים צעירים עד גיל 24 ונהגים מקצועיים, ולפני ישיבת הוועדה רציתי לבדוק אם המשטרה אוכפת את החוק הזה או לא אוכפת את החוק הזה ועצרתי ליד כמה ניידות – אני מסתובב הרבה בשטח – עצרתי ליד שוטרים, ירדתי, הצגתי את עצמי כחבר כנסת, כיושב-ראש ועדת המשנה לבטיחות בדרכים ושאלתי את שוטרי התנועה על החוק, האם הם אוכפים, האם הם יודעים עליו.
חמד עמאר: לצערי אף אחד מהשוטרים ששאלתי אותם לא ידע על החוק.
חמד עמאר: לכן אני רוצה לשמוע מהמשטרה איך אוכפים את החוק אם השוטרים לא יודעים שעד גיל 24 כמות האלכוהול בדם צריכה להיות 10% ממה שהיה מותר.
חמד עמאר: הם לא ידעו, הם לא אוכפים את החוק, הם גם לא תודרכו בנושא.
חמד עמאר: נשמע היום מהמשטרה אם אוכפים את החוק הזה, כי לפי כל הנתונים העבירה הנפוצה אצל הצעירים זו נהיגה בהשפעת אלכוהול וסמים.
חמד עמאר: אם אנחנו לא אוכפים את החוק שחוקקנו כאן בכנסת – אחרי שנשמע אותם, אם המשטרה באמת לא אוכפת – אנחנו צריכים לבדוק למה לא אוכפים ומתי יתחילו לאכוף את החוק הזה.
חמד עמאר: לפי החוק היו צריכים לאכוף את החוק הזה לפני שמונה חודשים.
חמד עמאר: אני לא אדבר הרבה עכשיו, אני רוצה לתת לכולם לדבר בנושא הזה, כי זה נושא חשוב.
חמד עמאר: אני רוצה להתחיל עם משרד התחבורה ולשמוע את משרד התחבורה, אחרי זה לשמוע את הרשות לבטיחות בדרכים.
חנן אהרון: אני אתייחס לעניין הגיל, אדוני היושב-ראש, שדיברת עליו.
חנן אהרון: גיל הוצאת רישיון נהיגה היה פעם 17 וחצי, לפני הרבה שנים, ואז הורדנו אותו ל-17.
חנן אהרון: במסגרת תוכנית המל"ן, שאדוני ודאי מכיר או שמע עליה - - -
לאה ורון: זו הצעת חוק שמונחת על שולחן ועדת הכלכלה לאישורה.
חנן אהרון: בדיוק.
חנן אהרון: אנחנו מדברים שם על הורדת הגיל בשלושה חודשים, והסיבה היא פשוטה: בגיל 18 מתגייסים לצבא, יש בעיה בהכשרה של הנהגים גם בגלל הניסיון שהם צריכים לצבור.
חנן אהרון: ברגע שהם מתגייסים לצבא וחוזרים אחת לשבועיים-שלושה הביתה לסוף שבוע, הם לא צוברים מספיק ניסיון בנהיגה, אין להם הזדמנות כזאת.
חנן אהרון: חשבנו שהורדת הגיל תיתן את הזמן הזה.
חנן אהרון: גם בעניין המלווה אנחנו רוצים להעלות את תקופת הליווי לחצי שנה, שיהיה עם הנהג מלווה במשך חצי שנה, שינהג אתו גם ביום וגם בלילה.
חנן אהרון: התקופה הזאת היא תקופה חשובה לניסיון שהם צריכים לצבור.
חנן אהרון: צריך לזכור שהנהגים האלה, לאחר שהם מסיימים את שיעורי הנהיגה ואת המבחן, הם לא בעלי ניסיון ואין להם מיומנות כל כך גדולה.
חנן אהרון: צריך לצבור ניסיון גם בנהיגה.
לאה ורון: מדובר על 16 ושלושה רבעים?
חנן אהרון: 16 ותשעה חודשים, כדי שתהיה תקופה של חצי שנה של ליווי, ואחרי זה עוד כמה חודשים לפני שהוא מתגייס הוא עוד יכול לנהוג.
חנן אהרון: אנחנו רוצים שהוא ינהג בפועל ויהיה לו ניסיון.
חמד עמאר: האם נבדק כמה הנהגים מגיל 17 עד גיל 18 מעורבים בתאונות דרכים?
חמד עמאר: האם השיעור יותר גדול מגיל 19 ומעלה מאשר מגיל 18 ומעלה?
חנן אהרון: הוצאת הרישיון היום היא מגיל 17.
חמד עמאר: מה המעורבות שלהם בתאונות דרכים?
חמד עמאר: כדי להוריד את הגיל אני צריך לבדוק נתונים ואני רואה שהם לא מעורבים יותר בתאונות דרכים.
חנן אהרון: עד גיל 17 ושלושה חודשים הם נוהגים עם מלווה.
חנן אהרון: זו התקופה שאין תאונות כי הם נוסעים עם מלווה.
חנן אהרון: בתקופה שבאה אחרי כן, אין לי המספרים כרגע, אני מניח שאולי יהיו.
חנן אהרון: הרשות הלאומית תוכל להתייחס לעניין.
חנן אהרון: אני חושב שאם נעלה את גיל הוצאת הרישיון, לא נרוויח הרבה.
חנן אהרון: קודם כול, אם הוא הולך לצבא, מתי יהיה לו זמן להוציא רישיון?
חנן אהרון: זו כל הבעיה אצלנו.
חנן אהרון: אם לא היה הסיפור של גיוס לצה"ל, אולי היה בזה שכל.
חנן אהרון: הוא הולך להתגייס בגיל 18, בגיל 21 נחזיר אותו חזרה?
חנן אהרון: בצבא הוא נוהג טנק, זה 50 טון.
חנן אהרון: זאת אומרת, זו לא בעיה של גיל.
חמד עמאר: אין מה להשוות בין הצבא לאזרחות.
חמד עמאר: בצבא יש לו מפקד שמלווה אותו, יש לו מפקד טנק שעומד מולו, יש לו קצין מעליו.
חמד עמאר: גם אני הייתי בצבא, בצבא יש את כל אלה שמלווים אותו לאורך כל הדרך, ואנחנו רואים שמספר תאונות הדרכים בצבא בשנים האחרונות הלך וירד בגלל המעורבות והמודעות לנושא.
חנן אהרון: לכן אנחנו רוצים להאריך את תקופת הליווי לחצי שנה.
חנן אהרון: זו תקופה שבה יש מלווה שיושב אתו לילה, יום, נותן לו את הניסיון ונותן לו את היכולת לנהוג עם כל ההערות.
חנן אהרון: הניסיון שהוא יצבור הוא חשוב מאוד.
חנן אהרון: לא אמרנו צבא.
חנן אהרון: נניח שבגיל 18 הוא הולך לצבא, הצבא יצטרך להכשיר אותו, ככה הצבא מקבל אותו עם רישיון.
חנן אהרון: אנחנו חושבים שהתקופה הזאת של ניסיון לפני הצבא, בזמן שהוא יכול לנהוג, חשובה.
חנן אהרון: הבעיה היא שהם באים בסופי שבוע – על זה בדיוק מדובר – לוקחים את האוטו ביום חמישי או שישי, הם גם עייפים ואין להם ניסיון, הם לא צברו ניסיון, במיוחד לא בנסיעות בין-עירוניות וכן הלאה.
חנן אהרון: לכן הורדת הגיל לא כהורדת גיל לבד, אלא הורדת גיל שיש אתה שישה חודשי ליווי, רישיון מדורג – סנדרה אסל מהרשות תזכיר את זה היום – התהליך הזה, אם אנחנו לוקחים אותו מההתחלה עד הסוף, הוא נותן מענה להכשרה של הנהגים, שתהיה הכשרה טובה יותר.
חמד עמאר: מה ההתייחסות שלכם לדו-גלגלי?
חנן אהרון: גם היום מדובר על עד 14.6 כ"ס, מה שהיה פעם עד 50 סמ"ק.
חנן אהרון: האופנועים הקטנים האלה, היום אפשר להוציא רישיון על זה בגיל 16, ורישיון מעל 500 מה שהיה, היום זה מעל 33 כ"ס, זה בגיל 21 וצריך שנה ותק.
חנן אהרון: יש מדרג נכון וטוב בעניין הזה.
חנן אהרון: פעם דיברו בגיל 16 על ה-50 סמ"ק, זה הטוסטוס של פעם, היום היכולת של האופנוע גדולה יותר.
חנן אהרון: זה לא עניין של גיל, אלא עניין של הכשרה.
חנן אהרון: ההכשרה היום היא לא ההכשרה המיטבית.
חנן אהרון: יש ועדה משותפת לרשות הלאומית ולמשרד התחבורה.
חנן אהרון: אני מניח שהמסקנות יוגשו ויהיו גם המלצות.
חנן אהרון: אנחנו מדברים על הכשרה מעשית גדולה יותר.
חנן אהרון: היום יש הכשרה של כ-15 שיעורים, שזה לא מספיק.
חנן אהרון: תהיה הכשרה גם עיונית וגם מעשית למוציאי רישיון לדו-גלגלי, ולדעתנו זה ייתן להם הכשרה יותר טובה והם יקבלו רישיון ויהיו נהגים יותר טובים מאשר היום, זה ברור.
חנן אהרון: הבעיה היא לא של הגיל, אלא שההכשרה לא היתה טובה, לא היתה מספקת.